cyanic-selkie/wikianc huggingface dataset:
เรฟ ผจญภัยเหนือโลก
ทหารของจักรวรรดิ
สภาทหารคุมกฏหมายโลก ออกกฎกับปราบปรามความผิดกับองค์กรชั่วร้ายต่างๆ คืออาชีพนึงเหมือนนักการเมือง,ตำรวจ,ทหาร ถูกนำโดยจอมทัพทั้ง 4 คน(คนละทิศ)แต่หลังการล่มสลายครั้งที่ 2 ของเดม่อน คาร์ด องค์กรต่างๆก่อคดี สร้างอำนาจ จนปีศาจผมทองแหกคุกออกมากเมกะยูนิต กับ 1 ในจอมทัพทั้ง 4 ดีพสโนว์ ได้ทำลายศูนย์ใหญ่ไป ทำให้องค์กรใกล้ล่มสลาย หลังจากกับการล่มสลายของกองทัพอสูรโอนิงามิและหน่วยจู่โจมวิญญาณโดริว ดีพสโนว์ได้ชักชวนเหล่าทหารของจักรวรรดิส่วนใหญ่ที่มีความชั่วร้ายในจิตใจ กับฆ่าจอมทัพไปอีก 2 คน จนกลุ่มพินาศไป
รายชื่อตอน
เรฟ ผจญภัยเหนือโลก ออกอากาศครั้งแรกเมื่อวันที่ 13 กุมภาพันธ์ พ.ศ. 2544 จนถึง 28 กันยายน พ.ศ. 2545 ทุกวันเสาร์ ทางสถานีโทรทัศน์ทีบีเอส
พ.ศ. 2182
พุทธศักราช 2182 ใกล้เคียงกับ
วิชิต แย้มบุญเรือง
วิชิต แย้มบุญเรือง ประธานคณะกรรมการ บริษัท เอกรัฐวิศวกรรม จำกัด (มหาชน) กรรมการบริหาร พรรคพลังธรรมใหม่ อดีตนักกีฬาฟุตบอลทีมชาติไทย อดีตผู้ฝึกสอนทีมชาติไทย และอดีตประธานกรรมการบริษัทไทยพรีเมียร์ลีก จำกัด
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งในระบบบัญชีรายชื่อ ลำดับที่ 1 ของพรรคภูมิพลังเกษตรกรไทย แต่ไม่ได้รับเลือกตั้ง
บุคคลที่เกิดในปี พ.ศ. 2472
ด้านล่างนี้เป็นบุคคลที่เกิดในปี พ.ศ. 2472
สมาคมเฟเบียน
สมาคมเฟเบียน (Fabian Society) เป็นองค์การสังคมนิยมบริติชโดยมีความมุ่งหมายเพื่อผลักดันหลังสังคมนิยมผ่านวิธีค่อยเป็นค่อยไปและปฏิรูป สมาคมนี้วางรากฐานจำนวนมากของพรรคแรงงานและต่อมามีผลต่อนโยบายของรัฐตั้งแต่การให้เอกราชของจักรวรรดิบริติช ที่เด่นที่สุดคือ อินเดียและสิงคโปร์
ทีแรกสมาคมเฟเบียนมุ่งมั่นสถาปนาเศรษฐกิจสังคมนิยม ร่วมกับมุ่งมั่นต่อจักรวรรดินิยมบริติชโดยเป็นกำลังก้าวหน้าและทำให้ทันสมัย
ปัจจุบัน สมาคมนี้ทำหน้าที่เป็นธิงก์แท็งก์ (think tank) และเป็นหนึ่งในสิบห้าสมาคมสังคมนิยมซึ่งเข้าร่วมกับพรรคแรงงาน มีสมาคมคล้ายกันในประเทศออสเตรเลีย แคนาดา ซิซิลี และประเทศนิวซีแลนด์
ตัวส่วน
ดูเพิ่ม
Denominador Denominador Nimittäjä
มินโดโร
มินโดโร (Mindoro) เป็นเกาะที่ใหญ่เป็นอันดับ 7 ของประเทศฟิลิปปินส์ ตั้งอยู่ตอนกลางของประเทศ ทางตะวันตกเฉียงใต้ของเกาะลูซอน ทิศตะวันตกจดทะเลจีนใต้ ทิศใต้จดทะเลลูซู ทิศเหนือแยกจากเกาะลูซอนโดยช่องแคบเวอร์เด ทิศตะวันออกแยกจากเกาะตาบลัสและเกาะอื่น ๆ โดยช่องแคบตาบลัส และด้านตะวันตกเฉียงใต้แยกจากหมู่เกาะกาลามีอันโดยช่องแคบมินโดโร
ชาวจีนรู้จักเกาะนี้ก่อนที่สเปนจะเดินทางมาถึงใน ค.ศ. 1570 สหรัฐอเมริกาเข้ายึดครองใน ค.ศ. 1901 ญี่ปุ่นเข้ายึดครองระหว่างสงครามโลกครั้งที่สองใน ค.ศ. 1944 และสหรัฐอเมริกายึดคืนมาได้
Nowickea
Nowickea เป็นสกุลของพืชดอกที่อยู่ในวงศ์ Phytolaccaceae.
ถิ่นกำเนิดของมันคือเม็กซิโก
สปีชีส์ในสกุล ได้แก่:
พ.ศ. 2183
พุทธศักราช 2183 ใกล้เคียงกับ
เศษ
เศษ อาจหมายถึง
สมองอักเสบจากเริม
สมองอักเสบจากเริม (herpesviral encephalitis) เป็นโรคสมองอักเสบอย่างหนึ่ง เกิดจากการติดเชื้อไวรัสเฮอร์ปีส์ซิมเพล็กซ์ ซึ่งเป็นการติดเชื้อในระบบประสาทกลางอย่างหนึ่งที่พบได้น้อยมากแต่มีอาการรุนแรง
เดอะแฟบิวลัสมูลาห์
แมรี ลิเลียน เอลลิสัน (Mary Lillian Ellison; 22 กรกฎาคม ค.ศ. 1923 – 2 พฤศจิกายน ค.ศ. 2007) เป็นนักมวยปล้ำอาชีพชาวอเมริกันซึ่งเป็นที่รู้จักกันดีในชื่อบนสังเวียนของเธอ เดอะแฟบิวลัสมูลาห์ (The Fabulous Moolah) เธอเริ่มต้นอาชีพของเธอกับโปรโมเตอร์ Billy Wolfe และภรรยาของเขา, นักมวยปล้ำและครูฝึก Mildred Burke เช่นเดียวกับการทำงานร่วมกับนักมวยปล้ำอาชีพ "Nature Boy" Buddy Rogers เธอยังได้แชมป์ NWA World Women's Championship ในปี 1956 และเป็นผู้ครองแชมป์ที่โดดเด่นที่สุดของเป็นเวลา 28 ปี
ในช่วงปี 1980 เธอได้เข้าร่วม World Wrestling Federation (WWF, WWE ในภายหลัง) ในส่วนเนื้อเรื่องกับ Rock 'n' Wrestling Connection เปิดศึกกับ Cyndi Lauper และ Wendi Richter, เธอยังได้แชมป์ WWF Women's Championship ในปี 1984 เธอถูกวางตลาดโดย WWF ในฐานะที่เป็นผู้ถือครองแชมป์ที่ยาวนานที่สุดโดยนักกีฬาใดๆ ในกีฬาอาชีพใดๆ Ellison ยังเป็นแชมป์หญิงคนแรกของ WWF และได้ครองตำแหน่งทั้งหมดสี่ครั้ง
สมองอักเสบ
สมองอักเสบ (encephalitis) เป็นภาวะซึ่งมีการอักเสบเฉียบพลันของสมอง หากเกิดร่วมกับเยื่อหุ้มสมองอักเสบเรียกว่าเยื่อหุ้มสมองและสมองอักเสบ อาการที่พบได้เช่นปวดศีรษะ ไข้ สับสน ซึม และอ่อนเพลีย หากเป็นมากอาจมีอาการรุนแรง เช่น ชัก สั่น ประสาทหลอน ความจำเสื่อม เป็นต้น
เดอะแฟบิวลัสมูลาห์
นอกจากนี้ Ellison ยังเป็นผู้ฝึกสอนและผู้สนับสนุนที่มีชื่อเสียงในการต่อสู้มวยปล้ำอาชีพของผู้หญิงอีกด้วย, แต่นักมวยปล้ำหญิงคนอื่น ๆ ได้กล่าวหาว่าเธอถูกแสวงประโยชน์ทางการเงินและทางเพศ ในช่วงปี 1990 เธอได้กลับไปหา WWF ในบทบาทตลกกับเพื่อนเก่าแก่ Mae Young Ellison เป็นผู้หญิงคนแรกที่ได้รับการแต่งตั้งให้เข้าสู่หอเกียรติยศ WWE Hall of Fame ในปี 1995 และกลายเป็นแชมป์ที่เก่าแก่ที่สุดในประวัติศาสตร์ของการต่อสู้มวยปล้ำอาชีพเมื่อเธอได้รับรางวัลแชมป์หญิง WWF ตอนอายุ 76 ปีในปี 1999 ในปี 2010 WWE ได้รับการยอมรับว่าเป็น 43 นักมวยปล้ำที่ดีที่สุดเท่าที่เคยมีมา
สมองอักเสบ
เชื้อไวรัส
สมองอักเสบจากไวรัสอาจเกิดจากการติดเชื้อโดยตรงจากการติดเชื้อเฉียบพลัน หรือเป็นผลตามภายหลังจากการติดเชื้อแฝงก็ได้ ไวรัสที่ทำให้เกิดสมองอักเสบเฉียบพลันจากไวรัสที่พบบ่อยคือ ไวรัสพิษสุนัขบ้า เฮอร์ปีส์ โปลิโอ หัด และไวรัสเจซี สาเหตุอื่นเช่นการติดเชื้อไวรัสในกลุ่มฟลาวิไวรัส เช่น ไวรัสไข้สมองอักเสบญี่ปุ่น ไวรัสสมองอักเสบเซนต์หลุยส์ ไวรัสเวสต์ไนล์ หรือไวรัสในกลุ่มโทกาไวรัส เช่น ไวรัสสมองอักเสบในม้าชนิดตะวันออก ไวรัสสมองอักเสบในม้าชนิดตะวันตก หรือไวรัสสมองอักเสบในม้าชนิดเวเนซุเอลา นอกจากนี้ไวรัสในกลุ่มเฮนิพาไวรัส เฮนดราไวรัส และนิพาห์ไวรัส ก็สามารถทำให้เกิดสมองอักเสบจากไวรัสได้
มะเร็งปากมดลูก
มะเร็งปากมดลูกคือมะเร็งที่เกิดขึ้นจากปากมดลูก ในเนื้อมะเร็งจะมีเซลล์ที่เจริญผิดปกติและสามารถรุกรานอวัยวะข้างเคียงหรือแพร่กระจายไปส่วนอื่นๆ ของร่างกายได้ ในระยะแรกมักไม่มีอาการ เมื่อลุกลามมากขึ้นอาจมีอาการเลือดออกผิดปกติทางช่องคลอด ปวดอุ้งเชิงกราน ปวดขณะมีเพศสัมพันธ์ และเลือดออกขณะมีเพศสัมพันธ์ได้
สาเหตุของการเกิดมะเร็งปากมดลูกราว 90% เกิดจากการติดเชื้อไวรัสฮิวแมนปาปิลโลมา หรือ ไวรัสเอชพีวี แต่ผู้ที่ติดเชื้อไวรัสนี้ส่วนใหญ่ไม่ได้เกิดมะเร็ง ปัจจัยเสี่ยงอื่นๆ ได้แก่ การสูบบุหรี่ ภูมิคุ้มกันต่ำ การใช้ยาเม็ดคุมกำเนิด มีเพศสัมพันธ์ตั้งแต่อายุน้อย และการมีเพศสัมพันธ์กับคู่นอนหลายคน ปัจจัยเสี่ยงเหล่านี้มีผลน้อยมากเมื่อเทียบกับการติดไวรัส  ผู้ป่วยส่วนใหญ่จะมีรอยโรคก่อนเป็นมะเร็งที่ค่อยๆ ใช้เวลาราว 10-20 ปีก่อนที่จะพัฒนากลายเป็นมะเร็ง มะเร็งปากมดลูกส่วนใหญ่ประมาณ 90% เป็นมะเร็งชนิดเซลล์สความัส อีกประมาณ 10% เป็นมะเร็งชนิดเซลล์ต่อม และยังมีชนิดอื่นๆ อีกเล็กน้อย การวินิจฉัยทำได้โดยการตรวจคัดกรองมะเร็งปากมดลูกและตามด้วยการตัดชิ้นเนื้อส่งตรวจ หลังจากนั้นจึงใช้การตรวจภาพรังสีทางการแพทย์เพื่อประเมินว่ามะเร็งลุกลามไปหรือไม่เพียงใด
มีวัคซีนเอชพีวีสามารถป้องกันเชื้อไวรัสได้ 2-7 สายพันธุ์ แล้วแต่ชนิด โดยสามารถป้องกันการเกิดมะเร็งปากมดลูกได้เกือบ 90% ทั้งนี้แม้รับวัคซีนนี้แล้วก็ยังมีโอกาสเกิดมะเร็งได้อยู่ จึงยังคงแนะนำให้เข้ารับการตรวจคัดกรองตามรอบเช่นเดิม การป้องกันวิธีอื่นๆ อาจทำได้โดยการหลีกเลี่ยงการมีเพศสัมพันธ์กับคู่นอนหลายคน และการใช้ถุงยางอนามัย การคัดกรองมะเร็งปากมดลูกด้วยการทดสอบแปปหรือการตรวจด้วยกรดอะซิติกสามารถตรวจพบรอยโรคก่อนเป็นมะเร็งได้ เมื่อได้รับการรักษาตั้งแต่ระยะนี้ก็จะสามารถป้องกันไม่ให้เป็นมะเร็งได้ การรักษาอาจทำได้โดยการผ่าตัด การใช้ยาเคมีบำบัด การใช้รังสี หรือหลายวิธีประกอบกัน อัตรารอดชีวิตที่ห้าปีในสหรัฐอยู่ที่ 68% อย่างไรก็ดีผลลัพธ์ของการรักษาจะขึ้นอยู่กับระยะของมะเร็งขณะที่วินิจฉัยได้
ข้อมูลจากทั่วโลกพบว่ามะเร็งปากมดลูกเป็นมะเร็งที่พบบ่อยเป็นอันดับ 4 ในบรรดามะเร็งทั้งหมด และเป็นสาเหตุการเสียชีวิตจากมะเร็งในสตรีที่พบบ่อยเป็นอันดับ 4 ในปี พ.ศ. 2555 มีผู้ป่วยมะเร็งปากมดลูกรายใหม่ประมาณ 528,000 คน และมีผู้เสียชีวิตจากมะเร็งปากมดลูกประมาณ 266,000 คน คิดเป็น 8% ของผู้ป่วยและผู้เสียชีวิตจากโรคมะเร็งทุกชนิดรวมกัน ผู้ป่วย 70% และผู้เสียชีวิต 90% อยู่ในประเทศที่กำลังพัฒนา โรคนี้ยังเป็นสาเหตุการเสียชีวิตจากมะเร็งอันดับต้นๆ ในประเทศที่มีรายได้ต่ำ ในขณะที่ในประเทศพัฒนาแล้วซึ่งมีโครงการคัดกรองมะเร็งปากมดลูกอย่างทั่วถึงจะมีจำนวนผู้ป่วยมะเร็งปากมดลูกลดลงมาก
โครงสร้างของปากมดลูก
มดลูกเป็นอวัยวะที่ประกอบด้วยกล้ามเนื้อเป็นผนังหนา ซึ่งเป็นที่ฟูมฟักการเจริญเติบโตของทารกช่วงที่อยู่ในครรภ์ โดยปกติจะมีขนาดยาว 3 นิ้ว รูปร่างคล้ายลูกแพร์ หรือ ชมพู่ มีเส้นผ่าศูนย์กลางประมาณ 2.5 –3 นิ้ว ที่บริเวณช่วงบนมีปากมดลูกมีเส้นผ่าศูนย์กลาง 1 นิ้ว ระหว่างตั้งครรภ์มดลูกจะขยายใหญ่ออก มดลูกแบ่งได้เป็น 2 ส่วน คือ ตัวมดลูก (body) และปากมดลูก หรือคอมดลูก บริเวณรอยต่อของทั้งสองส่วนคือ อิสธ์มัส (isthmus) ปากมดลูกจะไม่ไวต่อผิวสัมผัส แต่จะไวต่อการกดบริเวณปากมดลูกจะมีช่องเปิดเรียกว่า ช่องปากมดลูก (os) ภายในโพรงมดลูกจะกว้างแตกต่างกันในแต่ละส่วน ผนังมดลูกมี 3 ชั้น ชั้นนอกมีลักษณะบาง เรียกว่า เพอริมีเทรียม (perimetrium) ส่วนกลางเป็นกล้ามเนื้อที่หนา เรียกว่า มัยโอมีเทรียม (myometrium) และชั้นในมีเส้นเลือดและต่อมอยู่มากมาย เรียกว่า เอ็นโดมีเทรียม (endometrium) ผนังมดลูกชั้นในนี้เป็นส่วนสำคัญในการมีประจำเดือนและการเจริญเติบโตของตัวอ่อน (embryo)
มะเร็งในระยะเริ่มแรก
เซลล์ที่ประกอบเป็นปากมดลูกจะประกอบไปด้วยเซลล์ squamous cells and glandular มะเร็งปากมดลูกส่วนใหญ่จะเกิดจากการเปลี่ยนแปลงของเซลล์ทั้งสองชนิด การเปลี่ยนแปลงของเซล์จะค่อยเปลี่ยนจนเกิดเป็นลักษณะที่เรียกว่า Precancerous ซึ่งมีด้วยกัน คือ cervical intraepithelial neoplasia (CIN), squamous intraepithelial lesion (SIL), and dysplasia. มะเร็งปากมดลูกส่วนใหญ่เป็นชนิด Squamous cell ประมาณร้อยละ 80%ถึง 90% ส่วนที่เหลือประมาณร้อยละ 20 จะเป็นชนิด Adenocarcinomas การเปลี่ยนแปลงจาก Precancerous เป็นมะเร็งใช้เวลาเป็นปี การรักษาตั้งแต่ยังไม่เป็นมะเร็งจะป้องกันมิให้เกิดมะเร็ง
การตรวจมะเร็งแรกเริ่ม
เป้าหมายของการค้นหามะเร็งเริ่มแรกคือการค้นหาการเปลี่ยนแปลงของเซลล์ ก่อนที่จะเกิดอาการของโรค การวินิจฉัยมะเร็งปากมดลูกแรกเริ่มโดยมากมาจากการตรวจปากมดลูกประจำปี ในการตรวจภายในแพทย์ จะตรวจ มดลูก ช่องคลอด ท่อรังไข่ รังไข่ หลังจากนั้นแพทย์จะใช้อุปกรณืถ่างช่องคลอดเพื่อทำ pap smear ช่วงที่เหมาะสมในการตรวจภายในคือ10-20 วันหลังประจำเดือนวันแรก และก่อนการตรวจ 2 วันไม่ควรสวนล้าง ยาฆ่า sperm หรือยาสอด ปัจจุบันการรายผลจะใช้ Low หรื High grade SIL มากกว่า class1-5 แต่อย่างไรก็ตามควรให้แพทย์อธิบายผลให้ฟังอย่างละเอียด ผู้หญิงวัยเจริญพันธ์ตั้งแต่อายุ 18 ปีขึ้นไปควรตรวจภายในประจำปี
อาการของมะเร็งปากมดลูก
มะเร็งปากมดลูกในระยะเริ่มแรกจะไม่มีอาการอะไร แต่เมื่อเป็นมะเร็งแล้วจะมีอาการเลือดออกหลังจากการตรวจภายใน หรือหลังร่วมเพศ หรือมีตกขาว มะเร็งปากมดลูกแบ่งออกเป็น 5 ระยะ ดังนี้
ระยะที่ 0 – เป็นระยะที่เซลล์มะเร็งยังไม่กระจายตัว มีวิธีรักษามะเร็งปากมดลูกระยะที่ 0 คือการผ่าตัดเล็ก ซึ่งใช้เวลาประมาณ 15 นาที และตรวจร่างกายติดตามอาการต่อไป การรักษาในระยะนี้ได้ผลเกือบ 100%
ระยะที่ 1 – เป็นระยะที่เซลล์มะเร็งอยู่ที่ปากมดลูกแล้ว การรักษามะเร็งปากมดลูกในระยะที่ 1 คือการผ่าตัดใหญ่ เป็นการผ่าตัดมดลูก เลาะต่อมน้ำเหลืองในเชิงกราน ผลการรักษาได้ผลดีถึง 80%
ระยะที่ 2 – เซลล์มะเร็งกระจายออกจากปากมดลูกโดยยังไม่ได้ลุกลามไปไกลมาก แต่ก็ไม่สามารถผ่าตัดได้แล้ว การรักษา มะเร็งปากมดลูกในระยะที่ 2 นี้ ต้องทำการรักษาด้วยการฉายรังสี และการให้เคมีบำบัด (คีโม)
ระยะที่ 3 – ระยะที่เซลล์มะเร็งกระจายชิดเชิงกราน การรักษาในระยะที่ 3 คือใช้รังสีรักษา และการให้เคมีบำบัดเช่นเดียวกันระยะที่ 2 แต่การรักษาระยะนี้จะได้ผลเพียงประมาณ 20 – 30% เท่านั้นค่ะ
ระยะที่ 4 – เป็นระยะที่เซลล์มะเร็งกระจายทั่วร่างกายแล้ว การรักษามะเร็งปากมดลูกในระยะที่ 4 ยังคงเป็นการให้คีโม และรักษาตามอาการเท่านั้น โดยหวังผลได้เพียงประมาณ 5-10% และมีโอกาสรอดน้อยมาก แต่ก็ไม่แน่มีผู้ป่วยมะเร็งปากมดลูกบางรายสามารถอยู่ต่อได้นานถึง 1 – 2 ปี แล้วจึงเสียชีวิต
ปัจจัยเสี่ยงของมะเร็งปากมดลูก
ปัจจัยเสี่ยงหมายถึงการเปลี่ยนแปลงใดใดที่เกิดขึ้นแล้วทำให้มีโอกาสเป็นมะเร็งเพิ่มขึ้น มะเร็งแต่ละชนิดจะมีปัจจัยเสี่ยงต่างกัน ปัจจัยเสี่ยงของการเกิดมะเร็งปากมดลุกได้แก่
การวินิจฉัยมะเร็งปากมดลูก
จากการทำการตรวจปากมดลูก pap test ทำให้ทราบว่ามีเซลล์ผิดปกติที่ปากมดลูกแพทย์จะทำการตรวจ Colposcopy โดยการส่องกล้องแล้วเอา iodine ป้ายบริเวณปากมดลูก เซลล์ปกติจะเป็นสีน้ำตาล ส่วนเซลล์ผิดปกติจะเป็นสีขาวหลังจากนั้นแพทย์จะเอาชิ้นเนื้อปากมดลูกไปตรวจซึ่งมีวิธีตรวจต่างๆตามแต่แพทย์จะเห็น
การรักษามะเร็งปากมดลูก
วิธีการรักษามะเร็งปากมดลูกขึ้นกับระยะของมะเร็ง ความต้องการมีบุตรของผู้ป่วย และโรคทางนรีเวชอื่น ๆ ที่เป็นร่วมด้วย
การรักษาในระยะก่อนเป็นมะเร็งหรือระยะก่อนลุกลาม มีวิธีการติดตามและรักษาได้หลายวิธี ได้แก่ การตัดปากมดลูกด้วยห่วงไฟฟ้า การจี้ปากมดลูกด้วยความเย็น การจี้ด้วยเลเซอร์ การตัดปากมดลูกออกเป็นรูปกรวยด้วยมีด หลังจากนั้นควรตรวจติดตามผลการรักษาอย่างใกล้ชิด โดยการตรวจภายในและทำแปปสเมียร์ หรือตรวจด้วยกล้องขยาย ทุก 4 – 6 เดือน โดยรอยโรคขั้นต่ำบางชนิดสามารถหายไปได้เองภายใน 1 – 2 ปี
การรักษามะเร็งปากมดลูกระยะลุกลาม การเลือกวิธีรักษาขึ้นกับโรคประจำตัวของผู้ป่วย ระยะของมะเร็ง และความพร้อมของโรงพยาบาลหรือแพทย์ผู้ดูแลรักษา
วัคซีนโรคมะเร็งปากมดลูก
ในการฉีดวัคซีนป้องกันมะเร็งปากมดลูกนั้น แท้จริงแล้วสามารถทำได้หลายระดับ โดยระดับแรกในการป้องกันนั่นก็คือการฉีดวัคซีน ซึ่งเชื่อว่าในวิธีนี้นั้นสามารถลดความเสี่ยงในการเป็นมะเร็งปากมดลูกได้ 70 เปอร์เซนต์ และนอกจากนี้การตรวจแพปสเมียร์ก็เป็นวิธีการป้องกันขั้นพื้นฐาน ซึ่งการตรวจแพปสเมียร์นั้นยังคงเป็นเรื่องสำคัญเนื่องจากถ้าตรวจพบในระยะแรกเริ่มก็สามารถรักษาได้ทันท่วงที ไม่ทำให้มะเร็งปากมดลูกนั้นลุกลามจนเกินที่จะแก้ไขได้ ทั้งนี่มีคำแนะนำจากจากคณะกรรมการภูมิคุ้มกันแห่งสหรัฐอเมริกา ว่าในเด็กและหญิงสาวที่มีอายุต่ำกว่า 26 ซึ่งหญิงสาวและเด็กเหล่านี้  ที่ยังไม่เคยผ่านการมีเพศสัมพันธ์มาก่อนนั้น  สามารถเข้ารับการฉีดวัคซีนเพื่อป้องกันมะเร็งปากมดลูกได้โดยที่ไม่จำเป็นต้องตรวจหาเชื้อ HIV  ซึ่งโดยทั่วไปผู้หญิงที่เคยผ่านการมีเพศสัมพันธ์มาแล้วนั้น ควรที่จะตรวจหา  มะเร็งปากมดลูก หรือแพปสเมียร์ก่อน  เพราะในกลุ่มคนเหล่านี้มีความเสี่ยงอย่างมากที่จะตรวจพบมะเร็งปากมดลูก หรือสุ่มเสี่ยงในการเกิดความผิดปกติ  ซึ่งด้วยเหตุนี้จะต้องทำการรักษาให้หายเสียก่อน จึงจะรักษาด้วยการฉีดวัคซีนเพื่อป้องกันโรคมะเร็งปากมดลูกได้ในเวลาต่อมา  ส่วนวัยที่อยู่ในช่วงความเหมาะสมในการรับวัคซีนเพื่อป้องกันนั้นอยู่ในผู้หญิงอายุ  9-26 ปี ซึ่งช่วงวัยนี้จะสามารถป้องกันโรคมะเร็งปากมดลูกได้อย่างมีประสิทธิภาพ
วิธีป้องกันมะเร็งปากมดลูก
ถึงแม้ว่ามะเร็งปากมดลูกจะฟังดูน่ากลัว แต่ก็ยังสามารถป้องกันได้และยังสามารถลดความเสี่ยงได้ วิธีป้องกันมะเร็งปากมดลูก -	ฉีดวัคซีนป้องกันมะเร็งปากมดดลูก โดยจะสามารถลดโอกาสการเกิดมะเร็งปากมดลูกได้ 70 % -	งดการสูบบุหรี่ หลีกเลี่ยงการอยู่ในที่อับที่มีคนสูบบุหรี่ประจำ -	กินผักผลไม้ให้มาก -	ไม่ใส่ชุดชั้นในซ้ำๆติดๆกันเป็นเวลานาน -	รักษาความสะอาดช่องคลอดอย่างสม่ำเสมอ -	ทำการตรวจคัดกรองเพื่อหาเซลล์มะเร็งปากมดลูก เป็นประจำทุกๆปี
แหล่งข้อมูลอื่น
<references /http://www.siamhealth.net/public_html/Disease/cancer/cervixcancer.htm#.VPmUEnysX7k> <references /http://www.iosociety.com. <references /https://www.bumrungrad.com/th/womens-center-obgyn-thailand/cervical-cancer?gclid>
อลิซ คูเปอร์
อลิซ คูเปอร์ (Alice Cooper) เกิดเมื่อวันที่ 4 กุมภาพันธ์ ค.ศ. 1948 เป็นนักร้องเพลงร็อกชาวอเมริกัน นักแต่งเพลง ผู้ดำเนินรายการ ที่มีอาชีพยาวนานมากกว่า 4 ทศวรรษ กับการแสดงบนเวทีที่มีเครื่องประหารชีวิต เก้าอี้ไฟฟ้า เลือดปลอม งูเหลือม หญิงสาว คูเปอร์มีชื่อเสียงจากภาพยนตร์สยองขวัญ รายการโทรทัศน์ และเป็นผู้บุกเบิกดนตรีการาจร็อกที่แสดงอย่างยิ่งใหญ่และเป็นเครื่องหมายของความรุนแรงของดนตรีเฮฟวีเมทัลที่เขาออกแบบเพื่อสร้างความตะลึง
อลิซ คูเปอร์ เดิมเป็นวงดนตรีที่ประกอบด้วยสมาชิก คือ ตัวเขา ในตำแหน่งร้องและเล่นฮาร์โมนิกา ,เกล็น บักซ์ตัน ตำแหน่งลีดกีตาร์ ,ไมเคิล บรูซ ตำแหน่งกีตาร์จังหวะ, เดนนิส ดันนาเวย์ ตำแหน่งกีตาร์เบส และนีล สมิท ตำแหน่งกลอง วงอลิซคูเปอร์ประสบความสำเร็จก้าวเข้าสู่กระหลักนานาชาติในปี 1971 กับเพลงฮิต "I'm Eighteen" จากอัลบั้มชุด Love it to Death ที่ตามมาด้วยซิงเกิ้ลที่ดังกว่าคือ "School's Out" ในปี 1972 วงประสบความสำเร็จสูงสุดกับผลงานอัลบั้มชุด 1973 ชุด Billion Dollar Babies
ผลงานชุดเดี่ยวของเขาในฐานะ อลิซ คูเปอร์ ได้นำชื่อวงมาเป็นชื่อตัวเขาเอง กับคอนเซปต์อัลบั้มชุด Welcome to My Nightmare ในปี 1975 และในปี 2008 เขาออกอัลบั้มเดี่ยวชุดที่ 18 ของเขาชื่อชุด Along Came a Spider นอกจากแนวเพลงดั้งเดิมของเขา ดีทรอยต์ร็อก ในหลายปีที่ผ่านมาเขายังได้ทดลองแนวเพลงหลากหลายกันไป อย่าง คอนเซปชวลร็อก, อาร์ตร็อก, แกลมเมทัล, นิวเวฟ, ป็อปร็อก, ซอฟต์ร็อก, เอกซ์เพอริเมนทอลร็อก, เฮฟวีเมทัล และอินดัสเตรียลร็อก ในปีล่าสุดเขากลับมาทำเพลงแนวการาจร็อกดั้งเดิม
ช่องวีเอชวัน จัดอันดับให้เขาอยู่อันดับ 20 ในหัวข้อ 100 อันดับศิลปินฮาร์ดร็อกที่ยิ่งใหญ่ที่สุด
แหล่งข้อมูลอื่น
1948
ไรอัน ไวต์
ไรอัน เวย์น ไวต์ (Ryan Wayne White; 6 ธันวาคม ค.ศ. 1971 — 8 เมษายน ค.ศ. 1990) เป็นวัยรุ่นชาวอเมริกันจากโคโคโม รัฐอินดีแอนา ผู้เป็นตัวแทนของผู้ติดเชื้อเอชไอวี/ผู้ป่วยเอดส์บนภาพโปสเตอร์ระดับประเทศในสหรัฐอเมริกา หลังจากที่ถูกขับออกจากโรงเรียนเพราะการติดเชื้อ เดิมไรอันป่วยด้วยโรคฮีโมฟิเลีย อันเป็นโรคทางพันธุกรรมที่การแข็งตัวของเลือดผิดปกติ เขาจำเป็นต้องรับแฟ็กเตอร์ VIII จากเลือดบริจาคมาช่วยให้เลือดแข็งตัว จนในที่สุดเขาติดเชื้อเอชไอวีจากรับเลือดปนเปื้อน ในปี ค.ศ. 1984 ไรอันถูกวินิฉัยว่าติดเชื้อเอชไอวีและจะมีชีวิตอยู่ได้อีกเพียง 6 เดือน
ถึงแม้แพทย์จะระบุว่าเขาไม่เป็นอันตรายต่อนักเรียนอื่น แต่เอดส์ยังเป็นสิ่งที่ผู้คนยังไม่ค่อยเข้าใจกันในเวลานั้น เมื่อไวต์พยายามกลับมาเรียนต่อ ก็มีผู้ปกครองและครูหลายคนในโคโคโมรวมตัวกันต่อต้านการกลับเข้าเรียนของเขา การต่อสู้ทางด้านกฎหมายอันยาวนานกับระบบของโรงเรียนและการรายงานข่าวของสื่อมวลชนในการดิ้นรนทำให้ไวต์มีชื่อเสียงในระดับชาติและเป็นโฆษกของการวิจัยเรื่องเอดส์และระบบการศึกษาของรัฐ เขาปรากฏตัวพร้อมกับคนดังอีกหลายคนเช่น นักร้องชื่อดัง เอลตัน จอห์น, ดาราเพลงป็อป ไมเคิล แจ็กสัน และพิธีกรรายการทอล์กโชว์ ฟิล โดนาฮิว และยังเป็นที่น่าแปลกใจสำหรับแพทย์ที่เคยวินิจฉัยไว้ ไวต์มีชีวิตอยู่นานกว่า 5 ปี แต่สุดท้ายก็เสียชีวิตเมื่อเดือนเมษายน ค.ศ. 1990 ก่อนที่เขาจะจบการศึกษาระดับไฮสคูล
ก่อนในยุคของไวต์ ภาวะภูมิคุ้มกันบกพร่องเป็นโรคติดต่อร้ายแรงในกลุ่มคนรักเพศเดียวกัน ซึ่งไม่ทราบวิธีการติดต่อที่แน่ชัด แต่คาดว่าติดต่อทางเพศสัมพันธ์ ต่อมาการรับรู้ได้เปลี่ยนไป ไวต์และผู้มีชื่อเสียงที่ติดเชื้อเอชไอวี อย่างเช่น เมจิก จอห์นสัน, พี่น้องตระกูลเรย์ และ คิมเบอร์ลี เบอร์กาลิส ได้ปรากฏตัวในสื่อมวลชนและส่งผลให้มีการวิจัยเรื่องโรคเอดส์และระบบการศึกษาของรัฐให้ตระหนักถึงการระบาดอย่างรวดเร็ว รัฐสภาคองเกรสแห่งสหรัฐอเมริกาให้ผ่านการบัญญัติกฎหมายเกี่ยวกับโรคเอดส์ รวมถึงรัฐบัญญัติไรอันไวต์แคร์ ซึ่งเกิดมาหลังเขาเสียชีวิต กฎหมายมีผลใช้อีกครั้งใน ค.ศ. 2006 และอีกครั้งในวันที่ 30 ตุลาคม ค.ศ. 2009 ไรอันไวต์โปรแกรมยังมีส่วนช่วยให้มีประโยชน์กับคนที่มีโรคร้ายนี้ในสหรัฐอเมริกา
ชีวิตช่วงแรกและการป่วย
ไรอัน ไวต์ เกิดที่โรงพยาบาลเซนต์ยอเซฟเมโมเรียล ในโคโคโม รัฐอินดีแอนา เป็นบุตรของ ญอง เอเลน (เฮล) กับฮิวเบิร์ต เวย์น ไวต์ พออายุได้ 6 วัน แพทย์วินิจฉัยว่าเขาเป็นฮีโมฟิเลีย เอ ชนิดรุนแรง ซึ่งตกทอดผ่านพันธุกรรม การแข็งตัวของเลือดผิดปกติ ที่เกิดจากความผิดปกติของยีนในโครโมโซม X ซึ่งในบางกรณีแม้กระทั่งบาดเจ็บเล็กน้อยอาจมีผลให้เลือดไหลไม่หยุดอย่างรุนแรง สำหรับการรักษา เขาได้รับ แฟกเตอร์ VIII ซึ่งผลิตมาจากพลาสม่าของผู้ไม่มีโรคฮีโมฟิเลีย ซึ่งเป็นวิธีการรักษาโรคเฮโมฟิเลียที่ใช้กันมากขึ้นเรื่อย ๆ ในขณะนั้น
โดยรวมแล้วเขามีสุขภาพดีในช่วงวัยเด็ก จนกระทั่งล้มป่วยขั้นรุนแรงด้วยโรคปอดบวม ในเดือนธันวาคม ค.ศ. 1984 และเมื่อวันที่ 17 ธันวาคม ค.ศ. 1984 ในขณะที่ดำเนินการเอาปอดออกบางส่วน ไวต์ได้รับการวินิจฉัยว่าเป็นเอดส์ สันนิษฐานว่าติดเชื้อจากการรักษาด้วยแฟกเตอร์ VIII ที่ปนเปื้อนด้วยเชื้อเอชไอวี ในสมัยนั้นสังคมมีความรู้เกี่ยวกับเรื่องเอดส์ไม่มาก นักวิทยาศาสตร์เพิ่งค้นพบในช่วงต้นปีนั้นว่าเชื้อเอชไอวีเป็นสาเหตุของโรคเอดส์ และเนื่องจากเอชไอวีเพิ่งถูกค้นพบได้ไม่นาน เลือดสำรองจำนวนมากเป็นเลือดที่ติดเชื้อเพราะแพทย์ไม่รู้วิธีตรวจสอบเชื้อโรค และผู้บริจาคไม่รู้ตัวว่าพวกเขาติดเชื้อ ผู้ป่วยโรคเฮโมฟิเลียที่รับการรักษาด้วยปัจจัยการแข็งตัวของเลือดระหว่างปี 1979 ถึง 1984 เกือบ 90% ติดเชื้อเอชไอวี ในเวลานั้นการวินิจฉัยของไวต์ ค่า CD4 ของเขาตกลงไปที่ 25 (ค่าปกติอยู่ที่ประมาณ 1,200) แพทย์คาดว่าไวต์จะมีชีวิตอยู่ในอีกเพียง 6 เดือนเท่านั้น
หลังจากการตรวจพบ ไวต์ป่วยเกินไปที่จะกลับไปเรียนต่อ แต่ในช่วงต้นปี 1985 เขาเริ่มมีอาการดีขึ้น แม่ของเขาถามถึงเรื่องการไปเรียนต่อ แต่เจ้าหน้าที่โรงเรียนกลับบอกว่าเขาไม่ควรกลับมา วันที่ 30 มิถุนายน ค.ศ. 1985 คำขออนุญาตอย่างเป็นทางการเกี่ยวกับการกลับเข้ามาเรียนต่อถูกเจมส์ โอ. สมิธ ผู้อำนวยการเวสเทิร์นสคูลคอร์โปเรชันปฏิเสธ และเป็นจุดเริ่มต้นของการต่อสู้ทางกฎหมายซึ่งใช้เวลากว่า 8 เดือน
การต่อสู้กับโรงเรียน
โรงเรียนของไวต์ โรงเรียนเวสเทิร์นมิดเดิล ในรัสเซียวิลล์ ได้รับความกดดันอย่างมากจากผู้ปกครองหลายคนและคณาจารย์ที่พยายามขัดขวางเขาหลังจากที่รับทราบข้อวินิจฉัยนี้อย่างถ้วนหน้า มีผู้ปกครอง 117 คน (จากจำนวนนักเรียน 360 คน) และครูอีก 50 คน ร้องทุกข์กับผู้นำโรงเรียนให้สั่งห้ามไวต์เข้าเรียน เนื่องจากความหวาดกลัวและการขาดความรู้เกี่ยวกับเอดส์นี้ อาจารย์ใหญ่และคณะกรรมการโรงเรียนก็เห็นด้วย ครอบครัวของไวต์ยื่นฟ้องคดีความเพื่อพยายามหาหนทางล้มเลิกการกีดกันนี้ โดยแรกได้ยื่นฟ้องกับ U.S. District Court ในอินดีแอนาโพลิส อย่างไรก็ตามศาลปฏิเสธคำร้อง จนกระทั่งมีการแก้ไขการอุทธรณ์ ในวันที่ 25 พฤศจิกายน เจ้าหน้าที่คณะกรรมการการศึกษาอินดีแอนาสั่งให้โรงเรียนปฏิบัติตามแนวทางของคณะกรรมการสุขภาพอินดีแอนา และอนุญาตให้ไวต์เข้าเรียนในโรงเรียน
ในทศวรรษ 1980 คนยังไม่เข้าใจนักว่าเชื้อเอชไอวีแพร่กระจายได้อย่างไร นักวิทยาศาสตร์ทราบแต่ว่าแพร่ผ่านทางเลือดและไม่สามารถถ่ายทอดได้โดยการสัมผัสธรรมดา แต่ในปี 1983 สมาคมการแพทย์แห่งอเมริกา คิดว่า "หลักฐานบ่งบอกว่าการสัมผัสทางครัวเรือนอาจมีติดต่อเอดส์ได้" และความเชื่อว่าเชื้อโรคสามารถแพร่กระจายได้ง่ายนั้นก็คงอยู่ต่อไป เด็กที่เป็นเอดส์ยังหาพบยากอยู่ในช่วงเวลานั้นที่ไวต์ถูกไล่ออกจากโรงเรียน ศูนย์ควบคุมเชื้อโรคมีข้อมูลผู้ป่วยโรคเอดส์ที่เป็นเด็กในสหรัฐอเมริกาเพียง 148 รายเท่านั้น หลายครอบครัวในโคโคโมเชื่อว่า การอยู่ของเขาทำให้เกิดความเสี่ยงที่ไม่สามารถรับได้ เมื่อไวต์ได้รับอนุญาตให้กลับโรงเรียน 1 วัน เมื่อเดือนกุมภาพันธ์ ค.ศ. 1986 มีนักเรียน 151 คน จาก 360 คนขาดเรียน ไวต์ยังรับทำงานเป็นเด็กส่งหนังสือพิมพ์ แต่ก็มีหลายบ้านที่รับในเส้นทางของเขายกเลิกการสมัคร เพราะเชื่อว่าเชื้อเอชไอวีสามารถติดต่อผ่านสิ่งพิมพ์ได้
ในที่สุดไวต์ก็ได้กลับเข้ามาเรียนอีกครั้งในเดือนเมษายน มีกลุ่มครอบครัวหลายกลุ่มนำเด็กออกจากโรงเรียนและหาช่องทางเรียนที่โรงเรียนอื่นแทน พวกเขายังคุกคามอย่างรุนแรงและการฟ้องร้องยังคงมีต่อไป ตามคำบอกเล่าของแม่ของไวต์ ผู้คนบนถนนมักจะตะโกนออกไปว่า "ไอ้กระเทย" ไปทางไรอัน บรรณาธิการและผู้ตีพิมพ์ในหนังสือพิมพ์ โคโคโมทริบบิวน์ ที่สนับสนุนไวต์ทั้งการตีพิมพ์และด้านการเงิน ก็ยังถูกตราหน้าว่าเป็นคนรักร่วมเพศและถูกข่มขู่คุกคามเอาชีวิต
ไวต์เข้าเรียนที่โรงเรียนเวสเทิร์นมิดเดิล ระดับเกรด 8 (ม. 2) ในรุ่นปี 1986–87 แต่ก็รู้สึกไม่สบายใจและมีเพื่อนไม่กี่คน ทางโรงเรียนต้องการให้เขาใช้อุปกรณ์ เครื่องใช้แบบใช้แล้วทิ้งเลย และให้ใช้ห้องน้ำต่างหาก การคุกคามยังมีต่อไป จนครอบครัวตัดสินใจย้ายออกจากโคโคโมเมื่อมีกระสุนยิงทะลุหน้าต่างห้องนั่งเล่นของไวต์ หลังจากจบปีการศึกษา ครอบครัวย้ายไปอยู่ ซิซีโร รัฐอินดีแอนา ที่ไวต์สมัครเข้าเรียนที่โรงเรียนมัธยมปลายฮามิลตันไฮตส์ เมื่อวันที่ 31 สิงหาคม ค.ศ. 1987 เหล่าผู้บริหารโรงเรียนก็เข้ามาต้อนรับเข้ามาต้อนรับครอบครัวไวต์ที่ค่อนข้างประหม่า ทั้ง โทนี คุ๊ก อาจารย์ใหญ่, ผู้อำนวยการระบบโรงเรียน บ็อบ จี. คาร์นอล อีกทั้งนักเรียนที่ศึกษาเกี่ยวกับเอดส์มาแล้ว ไม่กลัวที่จะเชกแฮนด์กับไวต์
โฆษกระดับประเทศ
การเผยแพร่เรื่องของไวต์ทำให้เขาได้รับความสนใจในระดับประเทศ ท่ามกลางการเสนอข่าวในสื่อมวลชนที่เพิ่มขึ้นของกระแสโรคเอดส์ และในระหว่างปี 1985 และ 1987 จำนวนเรื่องข่าวที่เสนอเกี่ยวกับเอดส์ในสื่อมวลชนอเมริกาเพิ่มขึ้นเป็นเท่าตัว ในขณะที่ถูกแบ่งแยกในโรงเรียนมัธยม ไวต์ปรากฏตัวทางสื่อโทรทัศน์ในระดับประเทศและในหน้าหนังสือพิมพ์บ่อย ๆ เพื่อพูดถึงเรื่องความทุกข์ทรมานโรคร้าย ท้ายสุดเขาเป็นที่รู้จักจากการเป็นแบบในโปสเตอร์สำหรับปัญหาร้ายแรงของเอดส์ การปรากฏตัวเพื่อหาทุนและโครงการเพื่อการศึกษาสำหรับความผิดปกตินี้ ไวต์ร่วมหาเงินสาธารณะสงเคราะห์ให้กับเด็กผู้ป่วยโรคเอดส์ มีคนดังหลายคนปรากฏตัวควบคู่กับไวต์ ตั้งแต่เมื่อครั้งพิจารณาคดีจนถึงชีวิตที่เหลือของเขา เพื่อช่วยลบอคติของสังคมที่มีต่อผู้ป่วยโรคเอดส์ในทางไม่ดี นักร้อง จอห์น คูการ์ เมลเลนแคมป์, เอลตัน จอห์น และ ไมเคิล แจ็กสัน, นักแสดง แม็ตต์ ฟรูเวอร์, นักกระโดดน้ำ เกร็ก ลูกานิส, ประธานาธิบดี โรนัลด์ เรแกน และแนนซี เรแกน, แพทย์ทหาร ดร. ซี. เอเวอร์เร็ตต์ คูป, โค้ชบาสเกตบอลมหาวิทยาลัยอินดีแอนา บ็อบบี้ ไนต์ และนักบาสเกตบอล คารีม อับดุล-จับบา ทั้งหมดเป็นเพื่อนที่ดีต่อไวต์ เขายังเป็นเพื่อนกับเด็ก ๆ หลายคนที่ป่วยเป็นโรคเอดส์หรือมีสุขภาพทรุดโทรม
ในช่วงชีวิตที่เหลือของเขา เขาออกรายการทอล์กโชว์ของฟิล โดนาฮิวอยู่บ่อย ๆ จากความโด่งดัง อะลิซซา มิลาโน ผู้โด่งดังจากรายการทีวีโชว์ Who's the Boss? ก็เข้ามาจูบเขา เอลตัน จอห์น ช่วยเหลือครอบครัวไวต์ ซื้อบ้านให้อยู่ในซิเซโร และตอนอยู่มัธยมปลาย ไวต์ขับรถมัสแตงสีแดงเปิดประทุน ของขวัญที่ได้จากไมเคิล แจ็กสัน ถึงอย่างไรก็ตาม จากชื่อเสียงและเงินบริจาคที่เข้ามา ไวต์ก็ยังกล่าวว่า เขาไม่ชอบเป็นที่สนใจต่อสาธารณะ เกลียดคำพูดที่ดูเหมือนจะกล่าวหาแม่เขาหรือการเลี้ยงดูเขาให้เจ็บป่วย และเน้นว่า เขายอมที่จะทิ้งชื่อเสียงไปเพื่ออิสรภาพจากโรคนี้
ในปี 1988 ไวต์พูดต่อหน้าคณะกรรมการโรคเอดส์ของประธานาธิบดีเรแกน เขาบอกคณะกรรมการว่าเขาถูกกีดกันเมื่อตอนที่เขาพยายามจะกลับเข้าโรงเรียนในครั้งแรก แต่การให้ความรู้เกี่ยวกับโรคเอดส์นี้ ทำให้เขาได้รับการต้อนรับจากเมืองในซิเซโร ไวต์เน้นว่าประสบการณ์อันแตกต่างระหว่างในโคโคโมและซิเซโร เป็นตัวอย่างของพลังและความสำคัญในการให้การศึกษาเรื่องเอดส์
ในปี 1989 เอบีซีออกอากาศภาพยนตร์โทรทัศน์เรื่อง The Ryan White Story นำแสดงโดยลูคัส แฮส แสดงเป็นไรอัน, จูดิธ ไลต์ แสดงเป็นญอง และนิกกี ค็อกซ์ แสดงเป็นน้องสาว แอนเดรีย ไวต์ยังมีบทเล็ก ๆ ในภาพยนตร์เรื่องนี้ ส่วนนักแสดงที่เหลืออย่างเช่น ซาราห์ เจสซิกา พาร์กเกอร์ แสดงเป็นพยาบาลผู้เห็นอกเห็นใจ, จอร์จ ดซุนด์ซา แสดงเป็นแพทย์ และ จอร์จ ซี. สก็อตต์ แสดงเป็นนักกฎหมายที่ต่อต้านฝ่ายบริหารโรงเรียน จากการสำรวจของนีลเส็นระบุว่าภาพยนตร์นี้มีผู้ชมประมาณ 15 ล้านคน มีบางครอบครัวในโคโคโมรู้สึกว่าภาพยนตร์พรรณนาคนในเมืองในทางลบ หลังจากภาพยนตร์ออกอากาศ นายกเทศมนตรีโคโคโม โรเบิร์ต เอฟ. ซาร์เจนต์ได้รับการต่อว่าจากคนทั้งประเทศ หรือแม้กระทั่งซาร์เจนต์จะไม่ได้เป็นนายกเทศมนตรีแล้วก็ตาม
ต้นปี 1990 สุขภาพของไวต์ทรุดโทรมอย่างเห็นได้ชัด การปรากฏตัวต่อสาธารณะครั้งสุดท้าย เขาเป็นพิธีกรในงานสังสรรค์หลังงานแจกรางวัลออสการ์ พร้อมกับประธานาธิบดีโรนัลด์ เรแกนและสุภาพสตรีหมายเลขหนึ่งแห่งสหรัฐอเมริกา แนนซี เรแกน ในรัฐแคลิฟอร์เนีย ถึงแม้ว่าสุขภาพเขาจะแย่ลง แต่ไวต์ก็ยังได้พูดกับเรแกนเกี่ยวกับวันงานพร้อมและความหวังที่จะได้เรียนต่อในมหาวิทยาลัย
เสียชีวิต
เมื่อวันที่ 29 มีนาคม ค.ศ. 1990 อีกหลายเดือนก่อนที่ไวต์จะจบการศึกษาระดับมัธยมปลาย เขาเข้าโรงพยาบาลไรลีย์ ในอินดีแอนาโพลิส เกี่ยวกับการติดเชื้อทางลมหายใจ จากเหตุนี้ทำให้เขาต้องใส่เครื่องช่วยหายใจและได้รับยาระงับความรู้สึก เอลตัน จอห์น มาเยี่ยมเขาและทางโรงพยาบาลได้รับสายโทรศัพท์มาอวยพรอย่างล้นหลาม ไวต์เสียชีวิตในวันอาทิตย์ใบปาล์ม เมื่อวันที่ 8 เมษายน ค.ศ. 1990
มีคนร่วมงานศพ 1,500 คน จัดขึ้นเมื่อวันที่ 11 เมษายน เป็นพิธีจัดแบบยืน จัดที่โบสถ์เซคันด์เพรสบีเทเรียน บนถนนเมอร์ริเดียในอินดีแอนาโพลิส ผู้หามหีบศพเช่น เอลตัน จอห์น, นักฟุตบอล ฮาววี ลองและฟิล โดนาฮิว เอลตัน จอห์นร้องเพลง "Skyline Pigeon" ในพิธีงานศพและร่วมฝึกกับนักร้องเสียงประสานโรงเรียนมัธยมปลายฮามิลตันไฮตส์ในการร้องครั้งนี้ ไมเคิล แจ็กสันและสุภาพสตรีหมายเลขหนึ่ง บาร์บารา บุช ก็มาร่วมงานด้วย ในวันงานศพ อดีตประธานาธิบดีเรแกน (ผู้ซึ่งถูกวิจารณ์อย่างถ้วนหน้า เพราะไม่ได้กล่าวถึงเอดส์ในการสุนทรพจน์ใดจนปี 1987 ถึงแม้ว่าเขาจะเคยพูดเกี่ยวกับเรื่องนี้ในงานแถลงข่าวที่เริ่มในปี 1985 แล้วก็ตาม) เขียนบทความไว้อาลัยแก่ไวต์ลงในหนังสือพิมพ์ วอชิงตันโพสต์  ถ้อยแถลงของเรแกนเกี่ยวกับเอดส์และงานศพของไวต์เป็นเครื่องบ่งบอกถึงความช่วยเหลือในการเปลี่ยนแปลงทัศนคติเรื่องเอดส์ได้อย่างมาก
ศพไวต์ฝังที่ซิเซโร ใกล้กับบ้านของแม่เขา ในปีที่เขาเสียชีวิต หลุมศพเขาถูกทำลายถึง 4 ครั้ง แต่เมื่อเวลาผ่านไป หลุมศพของไวต์ก็กลายเป็นสถานที่ศักดิ์สิทธิ์ของผู้เลื่อมใส
สิ่งสืบเนื่อง
ไวต์เป็นหนึ่งในผู้ป่วยโรคเอดส์จำนวนไม่มากซึ่งเป็นจุดสนใจในยุคทศวรรษ 1980 และต้นทศวรรษ 1990 ที่ช่วยเปลี่ยนความคิดที่มีต่อโรคนี้ของสาธารณะ ไวต์และนักแสดงร็อก ฮัดสัน เป็นตัวแทนยุคแรก ๆ ของโรคเอดส์ ไวต์และบุคคลที่มีชื่อเสียงที่เกี่ยวข้องกับโรคเอดส์อย่างเช่น พี่น้องตระกูลเรย์, เมจิก จอห์นสัน, คิมเบอร์ลี เบอร์กาลิส และ เฟรดดี เมอร์คูรี ช่วยทำให้คนทั่วไปตระหนักถึงปัญหาเอชไอวี/เอดส์ ที่กำลังลุกลามอย่างรวดเร็ว
มีมูลนิธิมากมายเกิดขึ้นหลังการเสียชีวิตของไวต์ อย่างเช่นงาน แด๊นส์มาราธอน ของมหาวิทยาลัยอินดีแอนา เริ่มต้นในปี 1991 เพื่อหาเงินเข้าโรงพยาบาลไรลีย์สำหรับเด็ก และในระหว่างปี 1991 ถึง 2008 งานนี้ช่วยหาเงินได้มากกว่า 5 ล้านเหรียญสหรัฐเพื่อช่วยเหลือเด็กที่ไรลีย์ได้ เงินที่หามาได้ยังช่วยในการก่อตั้งคลินิกผู้ติดเชื้อไรอันไวต์ ที่โรงพยาบาลเพื่อดูแลเด็กที่ป่วยมาก แพทย์ส่วนตัวของไวต์ที่เป็นเพื่อนสนิทกับ ดร. มาร์ติน ไคลแมน ได้เป็นศาสตราจารย์ทางด้านเอดส์ที่มหาวิทยาลัยอินดีแอนา ในอินดีแอนาโพลิส ในปี 1993 แลร์รี เครเมอร์ นักเคลื่อนไหวเรื่องสิทธิของเกย์และโรคเอดส์ พูดว่า "ผมคิดว่า ไรอัน ไวต์ ได้ทำเพื่อเปลี่ยนแปลงความเจ็บป่วยนี้ และทำให้คนเคลื่อนไหวได้มากกว่าใคร และยังดำเนินการต่อผ่านทางแม่ของเขา ญอง ไวต์ เธอเป็นแรงบันดาลใจที่เหลือเชื่อ เมื่อเธอพูดออกมาให้โลกรับรู้"
ในปี 1992 แม่ของไวต์ก่อตั้งไรอันไวต์ฟาวเดชัน องค์กรไม่แสวงหาผลประโยชน์ที่ทำงานเพื่อให้ความรู้เกี่ยวกับเอชไอวี/เอดส์ และประเด็นที่เกี่ยวข้อง โดยมุ่งเน้นไปที่กลุ่มคนที่เป็นโรคฮีโมฟิเลียเหมือน ไรอัน ไวต์ และครอบครัวที่ต้องดูแลผู้ป่วยโรคนี้ มูลนิธิมีกิจกรรมต่อเนื่องตลอดทศวรรษ 1990 ด้วยยอดบริจาคถึง 300,000 เหรียญสหรัฐในปี 1997 อย่างไรก็ตาม ระหว่างปี 1997 ถึง 2000 ยอดบริจาคที่เกี่ยวข้องกับโรคเอดส์ลดลงร้อยละ 21 ทั่วประเทศ และยอดบริจาคของไรอันไวต์ฟาวเดชันลดลงเหลือเพียง 100,000 เหรียญสหรัฐต่อปีในปี 2000 แม่ของไวต์จึงปิดมูลนิธิลงและได้ยุบสินทรัพย์ที่เหลืออยู่รวมกับ "เอดส์แอ็กชัน" ซึ่งเป็นมูลนิธิที่ใหญ่กว่า เธอเป็นโฆษกให้กับกิจกรรมด้านโรคเอดส์และยังเป็นผู้จัดกิจกรรมบรรยายผ่านทางเว็บไซต์ ryanwhite.com โรงเรียนมัธยมปลายของไวต์ โรงเรียนฮามิลตันไฮตส์ มีฝ่ายปกครองนักเรียนที่เป็นผู้สนับสนุน "เอดส์วอล์ก" ที่จัดขึ้นประจำปี และยังมีทุนการศึกษาที่ชื่อ ทุนการศึกษาไรอันไวต์ (Ryan White Scholarship Fund)
การตายของไวต์เป็นแรงดลใจให้เอลตัน จอห์น ตั้งเอลตันจอห์นเอดส์ฟาวเดชัน ขึ้นมา ไวต์ยังเป็นแรงบันดาลใจกับเพลงป็อปจำนวนหนึ่ง เอลตัน จอห์นอุทิศ เพลง "The Last Song" ที่อยู่ในอัลบั้ม The One ให้กับโครงการทุนไรอันไวต์ ที่โรงพยาบาลไรลีย์ ไมเคิล แจ็กสัน แต่งเพลง "Gone Too Soon" จากอัลบั้ม Dangerous ให้กับไวต์ นอกจากนี้นักร้องเพลงป็อป ทิฟฟานี ก็แต่งเพลง "Here in My Heart" ด้วย เพลงนี้อยู่ในอัลบั้ม New Inside album ของเธอ ในเดือนพฤศจิกายน 2007 พิพิธภัณฑ์เด็กของอินดีแอนาโพลิสเปิดนิทรรศการที่เรียกว่า "The Power of Children: Making a Difference" ที่มีเรื่องราวของไวต์ ควบคู่กับเรื่องของ อันเนอ ฟรังค์ และ รูบี บริดจ์ส
ไรอัน ไวต์ กับการรับรู้เรื่องโรคเอดส์
บางคนมองว่าไวต์เป็น "เหยื่อที่บริสุทธิ์" ของการระบาดของโรคเอดส์ แต่ทั้งครอบครัวไวต์และตัวไวต์เองปฏิเสธการใช้คำว่า "เหยื่อที่บริสุทธิ์" เพราะคำนี้เป็นการบอกเป็นนัยยะว่า กลุ่มคนรักร่วมเพศเป็น "ฝ่ายผิด" แม่ของไวต์บอกกับ เดอะนิวยอร์กไทมส์ ว่า "ไรอันมักพูดว่า ผมก็เหมือนทุก ๆ คนที่เป็นเอดส์ ไม่สำคัญหรอกว่าผมติดโรคมาอย่างไร และเขาจะอยู่ไม่ได้นานอย่างนั้นถ้าปราศจากสังคมเกย์ คนที่เรารู้จักในนิวยอร์กต้องบอกเราเรื่องการรักษาล่าสุด ก่อนที่เราจะรู้จักวิธีนี้ในอินดีแอนาเสมอ ฉันได้ยินเหล่าคุณแม่ในทุก ๆ วันนี้ ว่าเขาจะไม่ทำงานเลยถ้าสังคมเกย์ยังไม่ได้รับอะไรที่ดี ถ้ามันเกิดขึ้นกับลูกชายคุณ คุณจะเริ่มเปลี่ยนใจและเปลี่ยนทัศนคติรอบ ๆ ข้าง"
รัฐบัญญัติไรอันไวต์แคร์
ในเดือนสิงหาคม ค.ศ. 1990 หลังการเสียชีวิตของไวต์สี่เดือน สภาคองเกรสออกกฎหมาย The Ryan White Comprehensive AIDS Resources Emergency (CARE) Act (มักเรียกสั้น ๆ ว่า รัฐบัญญัติไรอันไวต์แคร์) เพื่อเป็นเกียรติกับเขา กฎหมายนี้เป็นโครงการสำหรับผู้ป่วยโรคเอดส์ที่ได้รับการสนับสนุนทางการเงินจากรัฐที่ใหญ่ที่สุด รัฐบัญญัติไรอันไวต์แคร์ให้การสนับสนุนโครงการเพื่อปรับปรุงการดูแลแก่เหยื่อโรคเอดส์ที่มีรายได้ต่ำ ไม่มีประกันหรือมีประกันไม่เพียงพอ และครอบครัวของพวกเขา
โครงการไรอันไวต์เป็นที่พึ่งสุดท้ายที่ช่วยเหลือค่าใช้จ่ายในการรักษาเมื่อพวกเขาไม่มีแหล่งเงินทุนอื่น กฎหมายมีผลบังคับใช้ซ้ำในปี 1996, 2000 และ 2006 และยังคงมีผลบังคับใช้ในปัจจุบัน โครงการดูแลคนราว 500,000 คนต่อปี และในปี 2004 ให้ทุนกับองค์กร 2,567 องค์กร และยังให้ทุนและให้คำปรึกษาทางด้านเทคนิคแก่ผู้ให้การดูแลทางการแพทย์เบื้องต้นของท้องถิ่นและรัฐ การบริการช่วยเหลือ การจัดการรักษาพยาบาล และโครงการฝึกสอน
รัฐบัญญัติไรอันไวต์เดิมมีผลสิ้นสุดถึงวันที่ 30 กันยายน ค.ศ. 2009 แม้จะมีความพยายามจะต่ออายุกฎหมายฉบับนี้ ประธานาธิบดีบารัก โอบามาได้ลงนามในรัฐบัญญัติต่ออายุการรักษาเอชไอวี/เอดส์ไรอันไวต์ ค.ศ. 2009 เมื่อวันที่ 30 ตุลาคม ค.ศ. 2009 โอบามาเป็นผู้ประกาศแผนที่จะยกเลิกการประกาศห้ามผู้ติดเชื้อเอชไอวีท่องเที่ยวและเข้าประเทศสหรัฐอเมริกา โอบามากล่าวว่าการประกาศห้ามที่มีผลนานถึง 22 ปีนี้เป็นการตัดสินใจที่ "มีพื้นฐานจากความกลัวมากกว่าความจริง"
แหล่งข้อมูลอื่น
1971 1990
พ.ศ. 2184
พุทธศักราช 2184 ใกล้เคียงกับ
Pseudomalmea
Pseudomalmea เป็นสกุลของพืชดอกที่อยู่ในวงศ์ Annonaceae.
มีถิ่นกำเนิดอยู่ทางตอนใต้ของอเมริกาเขตร้อน
สปีชีส์ในสกุล ได้แก่:
พ.ศ. 2185
พุทธศักราช 2185 ใกล้เคียงกับ
อเมริกาส์เน็กซต์ท็อปโมเดล ฤดูกาลที่ 24
อเมริกาส์เน็กซต์ท็อปโมเดล ฤดูกาลที่ 24 เป็นฤดูกาลล่าสุด ของอเมริกาส์เน็กซต์ท็อปโมเดล โดยในฤดูกาลนี้ จะเริ่มออกอากาศครั้งแรกในวันที่ 9 มกราคม พ.ศ. 2561 และเป็นฤดูกาลที่สอง ที่จะออกอากาศ ทางช่อง VH1 โดยในฤดูกาลนี้จะยังคงรับสมัครเฉพาะผู้เข้าแข่งขันที่เป็นผู้หญิงทั้งหมด อย่างไรก็ตาม ฤดูกาลนี้จะเป็นครั้งแรก ที่ไม่จำกัดอายุในการรับสมัครของผู้เข้าแข่งขัน ไทรา แบงส์ จะกลับมาทำหน้าที่เป็นกรรมการหลักและพิธีกรให้กับฤดูกาลนี้อีกครั้ง หลังจากที่ฤดูกาลที่แล้ว เป็นนักร้องสาวชื่อดัง ริต้า โอรา ในขณะที่คณะกรรมการจะยังคงประกอบไปด้วย สุดยอดนางแบบไซส์ใหญ่ แอชลีย์ เกรแฮม, หัวหน้าฝ่ายความคิดสร้างสรรค์จากนิตยสาร เปเปอร์ แม็กกาซีน ดรูว์ เอลเลียต และสไตลิสต์ชื่อดัง ลอว์ โรช อยู่เช่นเดิม
ซี่งผู้ชนะคือ ไคล่า โคลแมน อายุ 20ปีโดยรางวัลที่เธอจะได้รับ คือ เซ็นสัญญากับ เน็กซ์ โมเดล แมเจนเมนท์, เงินสดมูลค่า 100,000 เหรียญสหรัฐ จากแชมพู แพนทีน และถ่ายภาพแฟชั่นเซ็ตให้กับนิตยสาร "เปเปอร์ แม็กกาซีน" และได้เป็นตัวละครส่วนหนึ่งในเกมส์มือถือ อเมริกา เน็กซ์ ทอป โมเดล
The Boss Is Back
ออกอากาศ 9 มกราคม 2561
เริ่มต้นฤดูกาลนี้ในห้องตัดสิน โดยให้ สาวๆ ได้เข้ามาพบกับคณะกรรมการ พร้อมกับแนะนำตัวทีละคน รวมถึงวิจารณ์ภาพถ่ายที่พวกเธอได้เลือกเข้ามาด้วย หลังจากที่ได้ คัดสาวๆในรอบนี้จนเหลือเพียง ยี่สิบคนแล้ว ไทร่า จึงได้แจ้งให้สาวๆทราบว่าพวกเธอ จะต้องถูกตัดสินจากการถ่ายภาพ และการเดินแบบบนรันเวย์ จนเหลือเพียงแค่ สิบสี่คนเท่านั้น ที่จะเป็นผู้เข้าแข่งขันสำหรับฤดูกาลนี้
วันต่อมา สาวๆได้เดินทางมาพบกับ ดรูว์ ที่เกรย์สโตน แมนชั่น ซึ่งถูกสร้างจากการออกแบบโดย สถาปัตยกรรมทิวดอร์ ที่สวยงาม เพื่อถ่ายภาพกันในแบบแฟชั่นชั้นสูง โดยพวกเธอจะได้สวมชุดแนว อวองค์-การ์ด ที่ออกแบบโดย นิโคล่า ฟอร์มิเค็ตตี้ ในการถ่ายภาพนั้น รีโอ้, คริสตียาน่า, ลิซ, ลิเบอร์ตี้, คอร่า, คริสซี่, ไคล่า, ชานิซ, ไรยาน, ไอวาน่า, เบรนดี้, คริสติน่า และแม็กกี้ ทำออกมาได้ดี ในขณะที่ จีน่า, อิลก้า, ซานดร้า, ลามิน่า และเอริน ต้องพยายามกันอย่างหนัก หลังจากเสร็จสิ้นการถ่ายภาพ ไทร่า จึงได้เข้ามาพูดคุยกับ ดรูว์ และวิจารณ์ภาพของสาวๆทีละคน หลังจากนั้น ไทร่า จึงได้แจ้งให้สาวๆทราบว่า พวกเธอจะได้เดินแบบกันต่อในขณะนั้นเลย แต่จะมีเพียงสองคน ที่จะต้องถูกคัดออกทันที ซึ่งก็คือ อิลก้า และลามิน่า ต่อมา สาวๆจึงได้เดินแบบกัน ซึ่งพวกเธอก็สามารถทำออกมาได้เป็นอย่างดี
พวกเธอทั้งหมดได้เดินทางมายังบ้านพักนางแบบ สำหรับฤดูกาลนี้ ซึ่งหลังจากที่พวกเธอนับจำนวนเตียงภายในบ้านแล้ว จึงพบว่า จะต้องมีอีก สี่คน ที่ถูกคัดออกในรอบนี้ เช้าวันต่อมา ไทร่า ได้เข้ามาพบกับสาวๆที่บ้านพัก เพื่อเผยว่า สาวๆที่ได้เข้าสู่รอบสิบสี่คนสุดท้าย มีใครบ้าง และเป็นที่น่าประหลาดใจ เมื่อไทร่า กล่าวกับ เอรินที่ถูกคัดออกว่า เธอจะได้เข้าร่วมเป็นผู้เข้าแข่งขันคนที่สิบห้า ของฤดูกาลนี้
Beauty Is Los Angeles
ออกอากาศ 16 มกราคม 2561
เริ่มต้นสัปดาห์นี้ หลังจากที่สาวๆได้รับข้อความวิดีโอจากไทร่าแล้ว พวกเธอทั้งหมดได้ถูกพามายัง ชายหาดเวนิส รัฐแคลิฟอร์เนีย เพื่อพบกับ สเตซี่ แม็คเคนซี่ สุดยอดนางแบบชื่อดัง โดยเธอได้เริ่มให้สาวๆเดินแบบ เพื่อให้คำแนะนำแก่สาวๆทีละคน หลังจากนั้น เธอจึงได้แจ้งว่า สาวๆจะต้องเดินแบบแฟชั่นโชว์ให้กับ แบรนด์ บาฮา อีสต์ กันในขณะนี้เลย โดยรันเวย์จะเป็นทางเดินคอนกรีตแคบๆ บนสนามเล่นสเก็ตบอร์ด ที่จะมีผู้เล่น เล่นอยู่ในสนามตลอดเวลา ในการเดินแบบนั้น สาวๆส่วนใหญ่ทำออกมาได้ค่อนข้างดี โดยเฉพาะ จีน่า, คริสตียาน่า และคอร่า ในขณะที่ เบรนดี้ และไอวาน่า เดินพลาดจากตำแหน่งที่วางไว้ สุดท้ายแล้ว คนที่ทำได้ถูกใจดีไซน์เนอร์มากที่สุด คือ คริสตียาน่า โดยเธอจะได้มีโอกาสไปดูรันเวย์โชว์ของ บาฮา อีสต์ ที่งานนิวยอร์กแฟชั่นวีค
การถ่ายภาพในสัปดาห์นี้ พวกเธอจะได้ถ่ายภาพเป็นคุณแม่ที่กำลังตั้งครรภ์ ในสไตล์โบฮีเมียน ซึ่งได้แรงบันดาลใจมาจาก ผู้ที่มีชื่อเสียงหลายๆคนที่เคยถ่ายภาพโชว์หน้าท้องที่กำลังตั้งครรภ์ ลงตามหน้าปกนิตยสาร ในการถ่ายภาพนั้น สาวๆส่วนใหญ่ทำออกมาได้ดี ในขณะที่ คริสตียาน่า ต้องพยายามอย่างหนัก แม็กกี้ ไม่สามารถทำให้ ดรูว์ ประทับใจในการถ่ายภาพได้เลยแม้แต่น้อย เนื่องจากเขาคิดว่า เธอมีบุคลิกที่ดูเสแสร้ง ซานดร้า ถูกวิจารณ์ว่า โพสท่าเป็นนางงามมากเกินไป และเบรนดี้ ที่ถูกวิจารณ์ตลอดการถ่ายภาพว่า ไม่รู้มุมหน้าของตัวเอง และแสดงสีหน้าที่ดูว่างเปล่า
ในห้องตัดสิน กรรมการประทับใจกับภาพถ่ายของรีโอ้, คริสตียาน่า, เอริน, ไอวาน่า, ลิเบอร์ตี้, และจีน่าเป็นอย่างมาก คอร่า สามารถ่ายภาพออกมาได้อย่างสวยงาม และดูมีความมั่นใจมากที่สุด เธอจึงถูกเรียกชื่อเป็นคนแรกในสัปดาห์นี้ ในขณะที่ ไรยาน, คริสติน่า, ชานิซ และลิซ ได้รับคำวิจารณ์ทั้งแง่บวกและลบ ไคล่า ทำให้คณะกรรมการผิดหวัง ซึ่งควรจะทำได้ดีกว่านี้ แซนดร้า ถูกวิจารณ์ว่าในภาพเธอดูแก่กว่าความเป็นจริง และดูขาดความมั่นใจ เบรนดี้ ต้องตกเป็นสองคนสุดท้าย จากภาพถ่ายที่ถูกวิจารณ์ว่า ไม่รู้จักมุมหน้าที่ดีของตัวเอง และกรรมการรู้สึกว่าเป็นภาพที่แย่ที่สุดในกลุ่ม ร่วมกับ แม็กกี้ ที่ถ่ายภาพออกมาเป็นแคตตาล็อก ไม่เป็นแฟชั่นชั้นสูง รวมถึงกรรมการยังรู้สึกสับสนว่า เธอมีบุคลิกแบบไหนกันแน่ สุดท้ายแล้ว เบรนดี้ ได้รับโอกาสแก้ตัวอีกครั้ง ทำให้ แม็กกี้ ต้องถูกส่งกลับบ้านเป็นคนแรก
Beauty Is a Trademark
ออกอากาศ 23 มกราคม 2561
เมื่อสาวๆกลับถึงบ้านพัก พวกเธอต่างแสดงความยินดีกับ คอร่า ที่ถูกเรียกชื่อเป็นคนแรกในสัปดาห์ก่อน หลังจากนั้น พวกเธอจึงได้รับข้อความวิดีโอจากไทร่า ซึ่งเธอได้แจ้งให้สาวๆทราบถึงรายละเอียดของการแปลงโฉมพวกเธอแต่ละคน ทำให้พวกเธอรู้สึกตื่นเต้นเป็นอย่างมาก ต่อมา พวกเธอได้ถูกพามายัง แอนดี้ เลอคอมพ์ ซาลอน เพื่อรับการแปลงโฉม พวกเธอส่วนใหญ่รู้สึกพอใจกับทรงผมที่ได้รับ ในขณะที่ จีน่า รู้สึกสะเทือนใจที่จะต้องเอาวิกผมออกทั้งหมด เนื่องจากเธอเป็นโรคผมร่วงเป็นหย่อมๆ ลิเบอร์ตี้ รู้สึกกังวลเนื่องจากเธอ รู้สึกว่าผมสีแดงนั้น ไม่เข้ากับตัวตนของเธอ ไอวาน่า รู้สึกเสียใจที่จะต้องถูกตัดผมสั้น และชานิซ รู้สึกเสียใจเป็นอย่างมากที่ไม่ได้แปลงโฉม เนื่องจากเธอเป็นโรคสะเก็ดเงิน ดรูว์ จึงได้ปรึกษากับไทร่า ทำให้เธอไม่สามารถที่จะทำการต่อผมได้
วันต่อมา พวกเธอได้ถูกพามายัง 545 สตูดิโอ เพื่อถ่ายแฟชั่นวิดีโอแบบแฟชั่นชั้นสูง ในห้องที่เป็นกระจกอยู่ล้อมรอบทุกด้าน เพื่อโชว์ลุคส์ใหม่จากการแปลงโฉม ที่จะเป็นสัญลักษณ์ของพวกเธอแต่ละคน โดยได้ ไดเรคเตอร์ เอ็กซ์ มาเป็นผู้กำกับวิดีโอ สาวๆส่วนใหญ่ทำออกมาได้ค่อนข้างดี ในขณะที่ ไรยาน ทำออกมาได้อย่างน่าผิดหวัง เมื่อเธอไม่นำเสนอทรงผมของเธอมากพอ ไอวาน่า ถูกวิจารณ์อย่างหนักในการแสดงที่ดูหายนะ และชานิซ ที่รู้สึกวิตกกังวล จนทำให้การแสดงออกมาจืดชืด และไม่มีชีวิตชีวา
ในห้องตัดสิน กรรมการประทับใจกับการแสดงของ จีน่า, รีโอ้, เบรนดี้, ไคล่า และลิซ ลิเบอร์ตี้ ทำให้คณะกรรมการตกตะลึงกับการสะบัดผม ที่ดูดุดัน และดูเท่ไปพร้อมๆกัน เธอจึงถูกเรียกชื่อเป็นคนแรกในสัปดาห์นี้ คอร่า, ไรยาน และเอริน ได้รับคำวิจารณ์ทั้งแง่บวกและลบ ในขณะที่ คริสติน่า ถูกวิจารณ์ว่าการแสดงดูมีมิติเดียว คริสตียาน่าและซานดร้า ถูกวิจารณ์ว่าการแสดงดูน่าเบื่อ และไม่ออกจากจุดปลอดภัย ชานิซ ต้องตกเป็นสองคนสุดท้าย เนื่องจาก การแสดงในวิดีโอ และบุคลิกของเธอนั้นมีแบบเดียว ร่วมกับ ไอวาน่า ที่กรรมการรู้สึก การแสดงของเธอดูไม่เป็นนางแบบ และยังไม่สามารถถ่ายทอดความงามในแบบของตัวเองให้ออกมาในการแสดงได้ สุดท้ายแล้ว ไทร่า ได้ให้โอกาสกับ ชานิซ ได้อยู่ในการแข่งขัน ทำให้ ไอวาน่า ต้องถูกส่งกลับบ้านเป็นคนที่สอง
Beauty Is Drama
ออกอากาศ 30 มกราคม 2561
เมื่อกลับถึงบ้านพัก สาวๆต่างดีใจกับ ลิเบอร์ตี้ ที่แสดงในวิดีโอแฟชั่นได้ดีที่สุดในสัปดาห์ก่อน ต่อมา สาวๆได้รับบท ที่จะต้องใช้สำหรับในการแสดง เพื่อแข่งขันชิงรางวัลประจำสัปดาห์ พวกเธอจึงต้องพยายามท่องจำบทกันอย่างหนัก วันต่อมา พวกเธอได้เดินทางมาพบกับ สเตซี่ แม็คเคนซี่ เพื่อทดสอบการแสดง จากบทที่ได้รับ โดยได้ แอนโธนี่ แฮมิ่งเวย์ ผู้กำกับซีรีส์ชื่อดังมาเป็นกรรมการตัดสิน และได้ เควิน ฟิลลิปส์ มาร่วมเข้าฉากเพื่อต่อบทกับพวกเธอ ในการแข่งขันนั้น สาวๆส่วนใหญ่ทำออกมาได้ไม่ค่อยดีนัก ในขณะที่ คริสตียาน่า, ซานดร้า และชานิซ ทำออกมาได้โดดเด่นที่สุด สุดท้ายแล้ว คริสตียาน่า เป็นผู้ชนะการแข่งขันในครั้งนี้ โดยเธอจะได้มีโอกาสพากย์เสียงบทพูด ในโปรเจกต์ที่กำลังจะเกิดขึ้นของ แอนโธนี่ แฮมิ่งเวย์
การถ่ายภาพในสัปดาห์นี้ พวกเธอจะต้องแสดงออกถึงความกลัว และความดุดันในแบบแฟชั่นชั้นสูงไปพร้อมๆกัน โดยจะได้ บี อาเคอร์ลันด์ มาเป็นสไตลิสต์และสอนการออกแบบท่าโพสให้กับพวกเธอ ในการถ่ายภาพนั้น สาวๆส่วนใหญ่ทำออกมาได้ดี ในขณะที่ ไรยาน ถูกตำหนิในรื่องของการแสดงสีหน้าที่ดูไร้อารมณ์ และคอร่า ถูกวิจารณ์ว่า ดูไม่แสดงออกถึงความรู้สึกใดๆเลย เมื่อกลับถึงบ้านพัก ได้เกิดความตึงเครียดขึ้น เมื่อสาวๆส่งเสียงดังคุยกันจนดึก ทำให้ ลิซ ไม่สามารถอดทนฟังได้ พวกเธอจึงได้โต้เถียงกัน ซึ่งสุดท้ายแล้ว ลิซ จึงได้เก็บกระเป๋าและออกไปนอนที่โรงแรมข้างนอก
วันต่อมา ลิซ ได้เข้าพบกับ ไทร่า เพื่อพูดคุยถึงความยากลำบากในการปรับตัวระหว่างเธอกับสาวๆส่วนใหญ่ ที่ดูไม่ค่อยจะราบรื่นนัก เธอจึงตัดสินใจที่จะขอถอนตัวออกจากการแข่งขัน
ในห้องตัดสิน ไทร่า ได้กล่าวๆกับสาวๆว่า ถึงแม้ ลิซ จะออกจากการแข่งขันไปแล้ว แต่จะยังคงมีการคัดออกอีกหนึ่งคนในสัปดาห์นี้ กรรมการชอบภาพของ ชานิซ, รีโอ้, ลิเบอร์ตี้, จีน่า, คริสติน่า, เบรนดี้ และไคล่า เอริน ได้รับคำวิจารณ์ที่แตกต่างกันออกไป ภาพที่ดูมีพลังของ คริสตียาน่า ได้รับคำชมว่าเหมือนกับภาพที่ถูกตีพิมพ์ลงในนิตยสาร เปเปอร์ แม็กกาซีน เธอจึงได้ถูกเรียกชื่อเป็นคนแรกในสัปดาห์นี้ ในขณะที่ ซานดร้า ถูกวิจารณ์ว่า เธอดูกลืนหายไปกับวิกผมที่ใส่ ไรยาน ต้องตกเป็นสองคนสุดท้าย เนื่องจาก กรรมการรู้สึกเธอดูพยายามมากจนเกินไป จนทำให้ในภาพออกมาไม่สมดุล และดูไม่เป็นนางแบบ รวมถึงเธออาจจะไม่สามารถพัฒนาไปได้มากกว่านี้แล้ว ร่วมกับ คอร่า ที่ถ่ายภาพแสดงอารมณ์ราบเรียบ ออกมาดูเหมือนกับรูปปั้น ทำให้กรรมการรู้สึกว่า เธอจะทำได้ไม่ดี เมื่อต้องถ่ายภาพที่จะถ่ายทอดเรื่องราวหรือแสดงอารมณ์ใดๆ สุดท้ายแล้ว คอร่า ได้รับโอกาสอีกครั้ง ทำให้ ไรยาน ต้องถูกส่งกลับบ้าน
Beauty Is Unconventional
ออกอากาศ 6 กุมภาพันธ์ 2561
หลังจากกลับถึงบ้านพัก สาวๆต่างดีใจกับ คริสตียาน่า ที่ถูกเรียกชื่อเป็นคนแรกในสัปดาห์ก่อน ในขณะเดียวกัน ก็รู้สึกว่าในบ้านพักนั้น เงียบลงกว่าเดิม เมื่อ ลิซ ตัดสินใจออกจากการแข่งขันไปในสัปดาห์ก่อน ในขณะที่ คอร่า รู้สึกกังวลกับประสิทธิภาพในการทำงานของตัวเองที่ลดลง ต่อมา แอชลีย์ ได้เข้ามาพบกับสาวๆที่บ้านพัก โดยเธอได้พา บิวตี้บล็อกเกอร์ชื่อดัง ในเว็บไซต์ ยูทูป แพททริค สตาร์ มาเป็นแขกรับเชิญในการแข่งขันชิงรางวัลครั้งนี้ พวกเธอจะต้องถ่ายทำวิดีโอความงามในแบบฉบับที่ดูแหวกแนวไปจากแบบเดิมๆ โดยพวกเธอได้เลือกจับกลุ่ม และได้ของที่ต้องนำเสนอกันดังนี้
ในการแข่งขันนั้น ชานิซ, จีน่า และรีโอ้ ได้รับคำชมในเรื่องของการแสดงบุคลิกที่ดูโดดเด่น ในขณะที่ คริสติน่า ถูกตำหนิในเรื่องของการขาดพลังในการแสดง และซานดร้า เป็นผู้ที่ทำออกมาได้อย่างน่าทึ่งที่สุด เธอจึงผู้ชนะการแข่งขันในครั้งนี้ โดยเธอจะได้รับสิทธิพิเศษในการถ่ายภาพประจำสัปดาห์ รวมถึงจะยังได้ไปปรากฏในช่องของ แพททริค ในเว็บไซต์ยูทูปอีกด้วย สร้างความผิดหวังให้กับ รีโอ้ ที่คาดหวังว่าจะชนะในการแข่งขันครั้งนี้มาก เนื่องจากเธออยากที่จะชนะเพื่อทำให้กับน้องสาวของเธอที่ชื่นชอบ ช่องวิดีโอของแพททริค ต่อมา สาวๆได้ออกมารับประทานอาหารมื้อเย็นกันที่ร้านอาหาร ซึ่งได้เกิดความตึงเครียดขึนอีกครั้ง เมื่อรีโอ้ ได้กล่าวว่า ซานดร้า ไม่สมควรที่จะชนะการแข่งขัน ทำให้เกิดการโต้เถียงกันขึ้น
การถ่ายภาพในสัปดาห์นี้ พวกเธอจะต้องถ่ายภาพแบบบิวตี้ช็อต เน้นเฉพาะใบหน้า เพื่อโชว์พลังและความร้อนแรงในดวงตา โดยพวกเธอจะต้องถ่ายเป็นกลุ่มสามคน นอนทับซ้อนกันเป็นชั้น เหมือนกับ แซนด์วิช ซึ่งซานดร้า ที่เป็นผู้ชนะการแข่งขันในครั้งก่อน จะได้สิทธิพิเศษ โดยได้ แอชลีย์ มาร่วมถ่ายภาพกับกลุ่มของเธอ รวมถึง จะได้รับคำแนะนำพิเศษเพิ่มเติมจาก แอชลีย์ อีกด้วย ซึ่งสาวๆได้จับกลุ่มกันดังนี้
ในการถ่ายภาพ สาวๆส่วนใหญ่ทำออกมาได้ดี ในขณะที่ คอร่า ถูกตำหนิว่าดูไม่ค่อยผ่อนคลาย และขาดพลังงานในแววตา ลิเบอร์ตี้ ถูกวิจารณ์ว่าดูผ่อนคลายมากจนเกินไป และคริสติน่า ถูกตำหนิว่าทิ้งน้ำหนักตัวมากเกินไป จนทำให้แก้มของเธอดูเบี้ยว
ในห้องตัดสิน กรรมการประทับใจกับภาพที่ดูน่าทึ่งของจีน่า, ชานิซ, คริสตียาน่า, เบรนดี้, ซานดร้า และไคล่า รีโอ้ ได้รับคำชมว่า ถึงแม้อยู่ข้างล่างสุด แต่ก็สามารถถ่ายภาพออกมาได้อย่างสวยงาม เธอจึงถูกเรียกชื่อเป็นคนแรกในสัปดาห์นี้ ในขณะที่ ลิเบอร์ตี้ ได้รับคำวิจารณ์ทั้งในแง่บวกและลบ เอริน ถูกวิจารณ์ว่าแก้มของเธอถูกกดจนเบี้ยวทั้งเซ็ตภาพที่ถ่ายออกมา ภาพที่ออกมาดูไม่เป็นนางแบบ และข้อแก้ตัวของ คริสติน่า ทำให้เธอต้องตกเป็นสองคนสุดท้ายร่วมกับ คอร่า ที่ถูกตำหนิว่า แววตาในภาพดูไม่โฟกัส และผลงานของเธอในการแข่งขันค่อยๆแย่ลงไปเรื่อยๆ สุดท้ายแล้ว ไทร่า ได้ยื่นภาพให้กับ คริสติน่า ทำให้ คอร่า ต้องถูกคัดออกจากการแข่งขัน
Beauty Is Pride
ออกอากาศ 13 กุมภาพันธ์ 2561
หลังจากการตัดสินในครั้งก่อน ระหว่างที่นั่งรถกลับบ้านพัก ได้เกิดการโต้เถียงกันอีกครั้ง เมื่อเบรนดี้และชานิซ รู้สึกว่า คริสติน่า ควรจะถูกคัดออกจากการแข่งขันมากกว่า คอร่า ต่อมา พวกเธอได้รับข้อความวิดีโอจากไทร่า เกี่ยวกับสัปดาห์ของวัน ไพรด์ วีค ซึ่งเป็นการเฉลิมฉลองอย่างยิ่งใหญ่ ในสังคมของผู้ที่เป็น หญิงรักร่วมเพศ, เกย์, รักร่วมสองเพศ, ภาวะเพศกำกวม, ไม่ฝักใจทางเพศ และคนข้ามเพศ ซึ่งจะมีขบวนพาเหรด และปาร์ตี้เกิดขึ้นมากมายในลอสแอนเจลิส พวกเธอได้เดินทางมายัง มิคกี้ ผับ เพื่อเดินแบบบนป็อปอัพรันเวย์ เพื่อเป็นส่วนหนึ่งในการเฉลิมฉลองให้กับเทศกาลนี้ โดยพวกเธอจะต้องแต่งหน้าทำผมกันเอง รวมไปถึงเลือกเสื้อผ้าที่จะใส่เองด้วย ซึ่งเสื้อผ้าจะเป็นการออกแบบจากดีไซน์เนอร์ชื่อดัง คริสเตียน โคแวน ในการเดินแบบนั้น คริสตียาน่า, จีน่า และเอริน ทำออกมาได้อย่างโดดเด่นที่สุด ในขณะที่ ไคล่า, เบรนดี้ ทำออกมาได้ไม่ค่อยดีนัก สุดท้ายแล้ว คริสตียาน่า เป็นผู้ชนะในครั้งนี้ ซึ่งเธอจะได้มีโอกาสในการเดินแบบให้กับ คริสเตียน โคแวน ในงานนิวยอร์ก แฟชั่น วีค ที่กำลังจะเกิดขึ้น
การถ่ายภาพในสัปดาห์นี้ พวกเธอจะได้ถ่ายภาพเป็นเจ้าหญิง ที่จะต้องมาแย่งชิงบัลลังก์จากราชินีผู้สูงศักดิ์ ซึ่งก็คืออดีตผู้เข้าแข่งขันจากรายการเรียลลิตี้ชื่อดังของผู้หญิงข้ามเพศ รูพอล แดร็ก เรซ พวกเธอจะต้องแสดงออกถึงความเป็นเจ้าหญิงที่ดูสูงศักดิ์ และดูมีความโดดเด่นไปในตัว ในการถ่ายภาพนั้น รีโอ้, คริสตียาน่า, ชานิซ, คริสติน่า, เอริน, และซานดร้า ทำออกมาได้ดี ในขณะที่ ลิเบอร์ตี้, เบรนดี้ และไคล่า ต้องพยายามกันอย่างหนัก
ในห้องตัดสิน กรรมการประทับใจ และชื่นชอบกับภาพถ่ายของ คริสติน่า, ชานิซ, จีน่า และเอริน เป็นอย่างมาก และ คริสตียาน่า สามารถถ่ายภาพออกมาได้อย่างสมบูรณ์แบบ และดูน่าทึ่งที่สุด เธอจึงถูกเรียกชื่อเป็นคนแรกในสัปดาห์นี้ ในขณะที่ รีโอ้ ได้รับคำวิจารณ์ทั้งในแง่บวกและลบ ซานดร้า ได้รับคำชมว่า ใบหน้าของเธอสวยมาก แต่ดูโดยรวมแล้วเหมือนภาพถ่ายของเจ้าสาวมากกว่านางแบบ เบรนดี้ ได้รับคำวิจารณ์ว่า ถ่ายภาพออกมาไม่สื่อเรื่องราวใดๆเลย ลิเบอร์ตี้และไคล่า ต้องตกเป็นสองคนสุดท้ายครั้งแรก เนื่องจาก ลิเบอร์ตี้ ถ่ายภาพออกมาดูน่าเบื่อ และดูไม่มีความเป็นนางแบบ ทำให้กรรมการสงสัยว่าเธอจะเป็นได้แค่สาวสวยที่มีแค่ใบหน้าที่งดงามเท่านั้น และ ไคล่า ที่ถ่ายภาพในครั้งนี้ออกมาดูไม่มีคอ อีกทั้งในฟิล์มการถ่ายภาพโดยรวม เธอทำออกมาได้แย่ที่สุด สุดท้ายแล้ว ไทร่า ได้ยื่นภาพให้กับ ไคล่า ท่ามกลางความตกตะลึงของสาวๆ ทำให้ ลิเบอร์ตี้ ต้องเป็นผู้ที่ถูกส่งกลับบ้าน
Beauty Is Raw
ออกอากาศ 20 กุมภาพันธ์ 2561
เมื่อกลับถึงบ้านพัก สาวๆต่างแสดงความยินดีกับ คริสตียาน่า ที่ถูกเรียกชื่อเป็นคนแรกในการตัดสินครั้งก่อน ในขณะที่ ไคล่า ยังคงรู้สึกตกใจที่ต้องตกเป็นสองคนสุดท้ายในสัปดาห์ที่แล้ว วันต่อมา พวกเธอได้รับข้อความวิดีโอจากไทร่าว่า พวกเธอจะได้รับ การทำเล็บ จากช่างทำเล็บที่มาหาสาวๆถึงบ้านพัก ในขณะเดียวกัน ไทร่า ก็ได้เข้ามาหาสาวๆด้วยเช่นกัน โดยไทร่า ได้แจ้งให้พวกเธอทราบว่า การถ่ายภาพในสัปดาห์นี้ พวกเธอจะได้สวมชุดชั้นใน เพื่อถ่ายภาพแฟชั่นแนวดิบ โดยจะไม่มีการแต่งหน้าใดๆทั้งสิ้น ซึ่งในภาพถ่ายของแต่ละคนนั้น จะปรากฏมือของสาวๆคนอื่นในภาพด้วยเช่นกัน เพื่อสื่อถึงการได้รับกำลังใจให้แก่ความอ่อนแอของพวกเธอแต่ละคน และไทร่า จะเป็นช่างภาพในครั้งนี้ ในการถ่ายภาพนั้น พวกเธอส่วนใหญ่ทำออกมาได้อย่างน่าทึ่ง ในขณะที่ เอริน ถูกตำหนิในเรื่องของการเกร็งคิ้ว และไม่สื่อสารอารมณ์เท่าที่ควร และ เบรนดี้ ที่ถูกตำหนิในเรื่องไม่ผ่อนคลายมือ
วันต่อมา พวกเธอได้เดินทางมาพบกับ ดรูว์ และ ไดเร็คเตอร์ เอ็กซ์ เพื่อแข่งขันประจำสัปดาห์ โดยพวกเธอจะต้องถ่ายวิดีโอแคมเปญจน์ต่อต้านการกลั่นแกล้ง ให้กับองค์กรป้องกันอาชญากรรมแห่งชาติ โดยจะต้องคิดบทพูดสั้นๆ และคำโปรยที่จะต้องพูดทั้งกลุ่ม พวกเธอจะต้องแสดงอารมณ์ที่ดูจริง และดูดิบ ซึ่งพวกเธอได้แบ่งกลุ่มกันเองดังนี้
ในห้องตัดสิน ไคล่า ได้รับคำชมในภาพถ่ายที่ออกมาดูเซ็กซี่ ซานดร้า ได้รับคำชมว่าดวงตาในภาพดูแตกต่าง ทำให้ภาพออกมาดูน่าทึ่ง ชานิซ ได้รับคำชมว่าทำออกมาได้ดี และในภาพเธอดูสวยมาก เบรนดี้และจีน่า ได้รับคำชมว่า ดูสวยมากขึ้น เมื่อไม่ได้แต่งหน้า และดูแตกต่าง ในขณะที่ รีโอ้ ก็ได้รับคำชมในภาพที่ออกมาดูน่าเหลือเชื่อ และคริสตียาน่า ก็ทำให้กรรมการประทับใจกับภาพถ่ายที่ดูสวยงามและมีเรื่องราว และเป็นที่ประหลาดใจ เมื่อไทร่า กล่าวว่า เป็นครั้งแรกในประวัติศาสตร์รายการ ที่พวกเธอทั้งเจ็ดคนได้ถูกเลือกให้เป็นภาพที่ดีที่สุดในสัปดาห์พร้อมกัน ทิ้งให้ เอริน ต้องตกเป็นสองคนสุดท้าย จากภาพที่ออกมาดูไม่สื่อสารอารมณ์เท่าที่ควร เนื่องจากผมของเธอปิดบังใบหน้าเกือบทั้งหมด และ คริสติน่า ที่ถ่ายภาพในครั้งนี้ออกมาแย่ แสดงออกถึงความกังวล รวมถึงยังโชว์ถึงอายุที่แท้จริงของเธออีกด้วย สุดท้ายแล้ว กรรมการได้ยื่นภาพให้กับ เอริน ทำให้ คริสติน่า ต้องถูกคัดออกจากการแข่งขัน
Beauty Is Social
ออกอากาศ 27 กุมภาพันธ์ 2561